als_Latn dik_Latn sag_Latn
Sistemi operativ Android L është akoma në fazën e zhvillimit megjithatë kompani të ndryshme kanë vendosur që të sjellin këtë sistem në pajisjet e tyre. Telefonat inteligjentë të Motorola-së përdorin pothuajse të gjithë sistemin operativ Android dhe tani kompania ka konfirmuar se telefonat Moto X dhe Moto G do të marrin së shpejti përditësimin Android L. Ndërsa sa i përket telefonit më të fundit, Moto E, nuk kemi informacion nëse do të marrë këtë përditësim apo jo.
Meqë sistemi operativ Android L nuk është krijuar plotësisht, nuk kemi ndonjë datë të saktë se kur mund të përditësohen këto pajisje në këtë sistem. HTC ka njoftuar se do të sjellë përditësimin Android L brenda 90 ditëve pasi të marrë kodin e burimit nga Google. Pajisjet Nexus do të marrin sistemin operativ Android L gjatë vjeshtës, kështu që i bie që edhe pajisjet e Motorola-së të marrin në të njëjtën kohë këtë përditësim.
(Herë të lexuara: 142)
als_Latn als_Latn als_Latn